машини, като използва за целта уебсайт за тестване и обучение.
 3.Всички промени, които Комисията възнамерява да въведе в услугите на Eudamed за обмен на данни между машини, първо се въвеждат на уебсайтовете за тестване и обучение и са достъпни на тях за срок, който се определя предварително от Комисията в сътрудничество с Координационната група по медицинските изделия, създадена съгласно член 103 от Регламент (ЕС) 2017/745.
 Чрез Eudamed Комисията информира предварително съответните действащи субекти за предвидените промени и за срока, през който ще са налични на уебсайтовете за тестване и обучение.
 Член 10
 Сигурност на ИТ
 1.Комисията публикува на уебсайта с ограничен достъп следните документи:
 а)документ относно правата и задълженията на потребителите;
 б)декларацията относно отговорностите, свързани с информационната сигурност;
 в)декларацията за поверителност;
 г)изискванията за сигурност на информацията при обмена на данни.
 2.Действащите субекти спазват реда и условията, определени в документите, посочени в параграф 1, буква б) и — когато е приложимо — буква г) от посочения параграф.
 3.Когато Комисията има съмнения относно възникването или наличието на инцидент, свързан с информационната сигурност, риск за информационната сигурност или заплаха за информационната сигурност съгласно определенията в член 2, точки 15, 22 и 25 от Решение (ЕС, Евратом) 2017/46, за които тя счита, че са потенциално вредни за Eudamed, данните в нея или тяхната поверителност, („инцидент, свързан със сигурността на ИТ, заплаха за сигурността на ИТ или риск за сигурността на ИТ“), Комисията може да спре всякакъв достъп до Eudamed.
 4.Комисията може да спре всички или част от функционалностите на електронните системи на Eudamed, когато установи инцидент, свързан със сигурността на ИТ, заплаха за сигурността на ИТ или риск за сигурността на ИТ.
 Ако спирането, посочено в първа алинея, възпрепятства въвеждането на данни в Eudamed, член 8, параграфи 3, 4 и 5 се прилагат mutatis mutandis.
 5.Всеки действащ субект или упълномощен потребител, който узнае или има съмнения за инцидент, свързан със сигурността на ИТ, заплаха за сигурността или риск за сигурността на ИТ, незабавно информира Комисията и засегнатите държави членки за това.
 Член 11
 Измами от страна на потребители в Eudamed
 1.Когато компетентен орган, LAA или LUA имат подозрения за искане за достъп до Eudamed с цел измама, те отхвърлят искането и незабавно информират Комисията за това чрез екипа за помощ при подаването на заявления, посочен в член 5, параграф 1, като уточняват, че става въпрос за искане за достъп, за което има подозрения, че е с цел измама.
 2.Когато Комисията има основателни подозрения за измама от страна на упълномощен потребител, засягаща информационно-технологичната сигурност на Eudamed, тя временно спира достъпа на този упълномощен потребител до Eudamed. При такъв случай Комисията незабавно информира всички държави членки и засегнатите действащи субекти за спирането и за мотивите за него.
 3.Всеки действащ субект или упълномощен потребител, който има подозрения за измама от страна на упълномощен потребител, незабавно информира Комисията и държавите членки за предполагаемата измама чрез екипа за помощ при подаването на заявления, посочен в член 5, параграф 1.
 4.Когато Комисията установи наличие на измама в Eudamed, тя незабавно прекратява достъпа на съответните упълномощени потребители до Eudamed и предприема